જયારે પણ ડોક્ટર સામે આવતા મમ્મી એક જ પ્રશ્ન કરતા “મારી દીકરી કયારે ઉભી થશે?” રાજલક્ષ્મી પણ દર વખતે એક જ વિનંતી કરતી – ડોક્ટર મને સાજી કરી દો. અંતે એક દિવસ ડોકટરે કહી દીધું – હવે તમે કયારેય હરી ફરી નહિ શકો. આ સાંભળીને થોડીક વાર માટે તો સન્નાટો થઇ ગયો પછી ડોક્ટર માં ને સમજાવા લાગ્યાં ધીરજ રાખો અને દીકરી ને સાંભળો થોડા દિવસ પછી હોસ્પિટલ માંથી રજા મળી ગઈ. તે દુ:ખ ભર્યા દિવસો હતા. ઘણા બધા પ્રશ્ન હતા મન માં, શું હવે આખી જિંદગી વ્હીલચેર પર કાઢવી પડશે? લોકો મને અપંગ કહીને બોલાવશે, આગળ નું ભણતર કેમ થશે? રાજલક્ષ્મી કહે છે – અચાનક જિંદગી બદલાય ગઈ. એવું લાગ્યું કે હું તે છોકરી છું જ નહિ, જે ધટના પહેલા હતી. પરંતુ પરિવાર એ મારી હિંમત અને આત્મવિશ્વાસ તુટવા ના દીધો. શારીરિક મુશ્કેલી હોવા છતાં મેં મારું ભણવાનું પૂરું કર્યું અને ડોક્ટર બની, શરૂઆત માં ખુબ મુશ્કેલી થતી. રાજલક્ષ્મી જયા પણ જતી, લોકો તેમને ધારી ધારી ને જોતા. કેટલા બંધ મોઢા માં પ્રશ્ન પણ જોવા મળતા – શું થયું આ છોકરી સાથે? પણ રાજલક્ષ્મી એ વાતો ને નજર અંદાજ કરી દેતી અને આગળ વધતી. ડેન્ટલ સર્જરી માં ગોલ્ડ મેડલ જીત્યો. અપંગ હોવાને કારણે સરકારી હોસ્પિટલ માં નોકરી ના મળી શકી. પણ તે નિરાશ ના થઇ. તેમણે પોતાની માલિકી નું ક્લિનિક ખોલ્યું. પ્રેક્ટીસ માં ઘણી મુશ્કેલી આવી.રાજલક્ષ્મી કહે છે – ક્લિનિક માં વ્હીલચેર ઉપર જોઈ ને દર્દી ને ઘણી વાર શંકા થતી. તે વિચારતા કે આ અપંગ છોકરી આપણી સારવાર કેમ કરી શકશે?